

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinski načelnik**

KLASA: 400-08/23-02/1

URBROJ: 2186-21-02-23-2

Sveti Đurđ, 29.03.2023.

**O B R A Z L O Ž E NJ E U Z I Z V J E Š T A J**

**o izvršenju Proračuna Općine Sveti Đurđ**

**za 2022. godinu**

**Obrazloženje ostvarenja prihoda i primitaka, rashoda i izdataka**

U Proračunu Općine Sveti Đurš uključeni su vlastiti i namjenski prihodi i primici proračunskog korisnika Dječji vrtić „ Suncokret Sveti Đurđ“ koji se uplaćuju na njihov žiro račun, te rashodi i izdaci proračunskog korisnika koje financiraju iz tih prihoda. Sukladno Uputama Ministarstva financija za izradu Proračuna jedinica lokalne i područne ( regionalne) samouprave za razdoblje od 2022.-2024. godine obvezno je planiranje navedenih prihoda i rashoda proračunskog korisnika u proračuni Općine, te moraju biti uključeni u polugodišnji i godišnji izvještaj o izvršenju proračuna.

**Prihodi i primici**

Ukupni prihodi i primici u razdoblju od 01. siječnja do 31. prosinca 2022. godine ostvareni su u iznosu od **10.921.509,86 kn.** Prihodi poslovanja ostvareni su u iznosu od **10.916.509,86 kn,** a prihodi od prodaje nefinancijske imovine u iznosu od **5.000,00 kn.**

**Proračunski korisnik Djelji vrtić „ Suncokret Sveti Đurđ“** ostvario je vlastite i namjenske prihode i primitke u iznosu od 2.161.884,76 kn, od toga 603.370,00 kuna od sufinanciranja cijene usluge ( boravak djece u programima vrtića), 1.534.000,00 kuna pomoći od nadležnog proračuna za financiranje rashoda poslovanja, 19.370,00 kuna Tekuće pomoći iz državnog proračuna proračunskim korisnicima proračuna, te 5.144,72 kuna ostalih prihoda.

**Rashodi i izdaci**

Ukupni rashodi i izdaci u izvještajnom razdoblju ostvareni su u iznosu od **11.696.704,29 kn** i od toga se na rashode poslovanja odnosi **8.677.189,87 kn,** rashode za nabavu nefinancijske imovine **3.019.514,42 kn.**

**Rezultat poslovanja**

Općina Sveti Đurđ je u 2022. godini ostvarila je financijski rezultat višak prihoda i primitaka u iznosu od **5.618.116,13** kuna.

Proračunski korisnik Dječji vrtić „ Suncokret Sveti Đurđ“ u 2022. godini ostvario je financijski rezultata višak prihoda i primitaka u iznosu od **12.759,48** **kuna.**

**Stanje nenaplaćenih potraživanja**

Na dan 31. prosinac 2022. godine stanje nenaplaćenih potraživanja iznosi 629.115,54 kn. Zaduženja i naplatu potraživanja za poreze za Općinu Sveti Đurđ vodi Porezna uprava Ispostava Ludbreg. Stanje nenaplaćenih potraživanja proračunskog korisnika Dječjeg vrtića „Suncokret Sveti Đurđ“ iznose 470,00 kn, a Općine Sveti Đurđ 628.645,54 kn.

|  |  |
| --- | --- |
| Potraživanja po osnovi poreza na potrošnju | 21.020,48 kn |
| Potraživanja po osnovi poreza na tvrtku | 8.831,70 kn |
| Potraživanja po osnovi poreza na promet nekretnina | 192.346,26 kn |
| Potraživanja od zakupa poljoprivrednog zemljišta u vlasništvu RH | 5.248,77 kn |
| Potraživanja od zakupa i iznajmljivanja imovine | 39.121,00 kn |
| Potraživanja za naknadu za korištenje prostora elektrana | 45.775,55 kn |
| Potraživanja za naknadu uređenja voda | 113.171,71 kn |
| Potraživanja od naknade za održavanje i uređenje groblja | 39.490,00 kn |
| Potraživanja po osnovi komunalne naknade | 159.250,13 kn |
| Potraživanja po osnovi komunalnih doprinosa | 4.389,93 kn |
| Potraživanja za prihode od sufinanciranja cijene usluge, participacije i sl. -Proračunski korisnik Dječji vrtić „ Suncokret“ | 470,00 kn |

**Stanje obveza**

Stanje obveza iskazano na dan 31. prosinac 2022. godine iznosi 424.641,35 kn od toga dospjele obveze iznose 331.471,76 kn i nedospjele obveze 93.169,59 kn.

Dospjele obveze odnose se na obveze za materijalne rashode u iznosu od 52.100,85 kn i obveze za nabavu nefinancijske imovine u iznosu od 279.370,91 kn.

Nedospjele obveze odnose se na obveze za rashode poslovanja u iznosu od 93.169,59 kn ( plaća zaposlenih za prosinac 2022. godine koje dospijevaju u siječnju 2023. godine )

Stanje obveza proračunskog korisnika Dječji vrtić „Suncokret Sveti Đurđ“ iskazano na dan 31. prosinca 2022. godine iznosi 126.860,46 kn i od toga dospjelih obveza za materijalne rashode u iznosu od 8.471,06 kn i nedospjele obveze koje se odnose na plaće zaposlenika za prosinac 2022. godine koje dospijevaju u siječnju 2023. godine u iznosu od 118.389,15 kn.

**Stanje potencijalnih obveza po osnovi sudskih postupaka**

Općina Sveti Đurđ i Proračunski korisnik Dječji vrtić „ Suncokret Sveti Đurđ“ nema potencijalnih obveza po osnovi sudskih postupaka.